
1. Alapvető rendelkezések

1.1 Előzmények

Az információs önrendelkezési jogról és az információszabadságról szóló 2011. évi CXII. törvény (a továbbiakban: „Információs törvény”) és az Európai Parlament és a Tanács (EU) 2016/679 rendelete (2016. 04. 27.) a természetes személyek és a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet)(General Data Protection Regulation) (a továbbiakban röviden: Rendelet vagy GDPR). A Társaság a Rendelet értelmében adatkezelőnek minősül, azaz a Rendelet a Társaság által kezelt személyes adatok vonatkozásában is alkalmazandó. A Rendelet szabályainak alkalmazása okán a Társaság elkészítette Adatkezelési Szabályzatát. (röviden: Szabályzat vagy Adatvédelmi Szabályzat)


1.2 A Szabályzat célja

[bookmark: _Hlk216774440]A Szabályzat célja, hogy megállapítsa az S+V Engineering Kft. (a továbbiakban úgy is, mint Adatkezelő vagy Társaság) által követett és alkalmazott és rá irányadónak tekintett adatvédelmi és adatkezelési rendelkezéseket, elveket, a Társaság adatvédelmi és adatkezelési politikáját.

1.3 Jogszabályok

A Szabályzat tartalmának meghatározásakor a Társaság a GDPR Rendelet mellett figyelembe vette információs önrendelkezési jogról és az információszabadságról szóló 2011. évi CXII. törvény (a továbbiakban: „Információs törvény”), a Polgári Törvénykönyvről szóló 2013. évi V. törvény (a továbbiakban: Ptk.), a gazdasági reklámtevékenység alapvető feltételeiről és egyes korlátairól szóló 2008. évi XLVIII. törvény (a továbbiakban: „Grt”) rendelkezéseit, az adózás rendjéről szóló 2017. évi CL törvény (a továbbiakban: Art.), a Társadalombiztosításról szóló 1997. évi LXXX. törvény (a továbbiakban: Tbtv.), a fogyasztóvédelemről szól 1997. évi CLV. törvény (a továbbiakban: Fvtv.), továbbá a Nemzeti Adatvédelmi és Információszabadság Hatóság (a továbbiakban: „NAIH”) ajánlásait és az általa kialakított adatvédelmi gyakorlatot is.

1.4 Hatály

Jelen Adatkezelési Szabályzat hatálya a Társaság tevékenységéhez illetve működéséhez kapcsolódó adatkezelésekre terjed ki.

1.5 A Szabályzat módosítása
1.5.1 A Társaság fenntartja a jogot a Szabályzat egyoldalú döntésével történő módosítására.

2. Fogalom meghatározások 

Az Adatvédelmi Szabályzatban megjelenő fogalmak az alábbi jelentéssel bírnak:

-  érintett: bármely információ alapján azonosított vagy azonosítható természetes személy;  
-  azonosítható természetes személy: az a természetes személy, aki közvetlen vagy közvetett módon, különösen valamely azonosító, például név, azonosító szám, helymeghatározó adat, online azonosító vagy a természetes személy fizikai, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;
-  személyes adat: az érintettre vonatkozó bármely információ (Info. tv.) ; 
-  különleges adat: a személyes adatok különleges kategóriáiba tartozó minden adat, azaz a faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a genetikai adatok, a természetes személyek egyedi azonosítását célzó biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok,  
- genetikai adat: egy természetes személy örökölt vagy szerzett genetikai jellemzőire vonatkozó minden olyan személyes adat, amely az adott személy fiziológiájára vagy egészségi állapotára vonatkozó egyedi információt hordoz, és amely elsősorban az adott természetes személyből vett biológiai minta elemzéséből ered;
- biometrikus adat: egy természetes személy fizikai, fiziológiai vagy viselkedési jellemzőire vonatkozó olyan, sajátos technikai eljárásokkal nyert személyes adat, amely lehetővé teszi vagy megerősíti a természetes személy egyedi azonosítását, mint például az arckép vagy a daktiloszkópiai adat;
-  egészségügyi adat: egy természetes személy testi vagy szellemi egészségi állapotára vonatkozó személyes adat, ideértve a természetes személy számára nyújtott egészségügyi szolgáltatásokra vonatkozó olyan adatot is, amely információt hordoz a természetes személy egészségi állapotáról;
- közérdekű adat: az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, így különösen a hatáskörre, illetékességre, szervezeti felépítésre, szakmai tevékenységre, annak eredményességére is kiterjedő értékelésére, a birtokolt adatfajtákra és a működést szabályozó jogszabályokra, valamint a gazdálkodásra, a megkötött szerződésekre vonatkozó adat;  
- közérdekből nyilvános adat: a közérdekű adat fogalma alá nem tartozó minden olyan adat, amelynek nyilvánosságra hozatalát, megismerhetőségét vagy hozzáférhetővé tételét törvény közérdekből elrendeli;  
-  hozzájárulás: az érintett akaratának önkéntes, határozott és megfelelő tájékoztatáson alapuló egyértelmű kinyilvánítása, amellyel az érintett nyilatkozat vagy az akaratát félreérthetetlenül kifejező más magatartás útján jelzi, hogy beleegyezését adja a rá vonatkozó személyes adatok kezeléséhez;
-  adatkezelő: az a természetes vagy jogi személy, illetve jogi személyiséggel nem rendelkező szervezet, aki vagy amely – törvényben vagy az Európai Unió kötelező jogi aktusában meghatározott keretek között – önállóan vagy másokkal együtt az adat kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az adatfeldolgozóval végrehajtatja;  
- közös adatkezelő: az az adatkezelő, aki vagy amely – törvényben vagy az Európai Unió kötelező jogi aktusában meghatározott keretek között – az adatkezelés céljait és eszközeit egy vagy több másik adatkezelővel közösen határozza meg, az adatkezelésre (beleértve a felhasznált eszközt) vonatkozó döntéseket egy vagy több másik adatkezelővel közösen hozza meg és hajtja végre vagy hajtatja végre az adatfeldolgozóval;
-  adatkezelés: az alkalmazott eljárástól függetlenül az adaton végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adat további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése;
-  bűnüldözési célú adatkezelés: a jogszabályban meghatározott feladat- és hatáskörében a közrendet vagy a közbiztonságot fenyegető veszélyek megelőzésére vagy elhárítására, a bűnmegelőzésre, a bűnfelderítésre, a büntetőeljárás lefolytatására vagy ezen eljárásban való közreműködésre, a szabálysértések megelőzésére és felderítésére, valamint a szabálysértési eljárás lefolytatására vagy ezen eljárásban való közreműködésre, továbbá a büntetőeljárásban vagy szabálysértési eljárásban megállapított jogkövetkezmények végrehajtására irányuló tevékenységet folytató szerv vagy személy (a továbbiakban együtt: bűnüldözési adatkezelést folytató szerv) ezen tevékenység keretei között és céljából – ideértve az ezen tevékenységhez kapcsolódó személyes adatok levéltári, tudományos, statisztikai vagy történelmi célból történő kezelését is – (a továbbiakban együtt: bűnüldözési cél) végzett adatkezelése;
- nemzetbiztonsági célú adatkezelés: a nemzetbiztonsági szolgálatok jogszabályban meghatározott feladat- és hatáskörében végzett adatkezelése, valamint a rendőrség terrorizmust elhárító szervének jogszabályban meghatározott feladat- és hatáskörében végzett, a nemzetbiztonsági szolgálatokról szóló törvény hatálya alá tartozó adatkezelése;
- adattovábbítás: az adat meghatározott harmadik személy számára történő hozzáférhetővé tétele;
-  közvetett adattovábbítás: személyes adatnak valamely harmadik országban vagy nemzetközi szervezet keretében adatkezelést folytató adatkezelő vagy adatfeldolgozó részére továbbítása útján valamely más harmadik országban vagy nemzetközi szervezet keretében adatkezelést folytató adatkezelő vagy adatfeldolgozó részére történő továbbítása;
-  nemzetközi szervezet: a nemzetközi közjog hatálya alá tartozó szervezet és annak alárendelt szervei, továbbá olyan egyéb szerv, amelyet két vagy több állam közötti megállapodás hozott létre vagy amely ilyen megállapodás alapján jött létre;
- nyilvánosságra hozatal: az adat bárki számára történő hozzáférhetővé tétele;  
-  adattörlés: az adat felismerhetetlenné tétele oly módon, hogy a helyreállítása többé nem lehetséges;
-  adatkezelés korlátozása: a tárolt adat zárolása az adat további kezelésének korlátozása céljából történő megjelölése útján;
-  adatmegsemmisítés: az adatot tartalmazó adathordozó teljes fizikai megsemmisítése;
-  adatfeldolgozás: az adatkezelő megbízásából vagy rendelkezése alapján eljáró adatfeldolgozó által végzett adatkezelési műveletek összessége;
-  adatfeldolgozó: az a természetes vagy jogi személy, illetve jogi személyiséggel nem rendelkező szervezet, aki vagy amely – törvényben vagy az Európai Unió kötelező jogi aktusában meghatározott keretek között és feltételekkel – az adatkezelő megbízásából vagy rendelkezése alapján személyes adatokat kezel;  
- adatállomány: az egy nyilvántartásban kezelt adatok összessége;
-  harmadik személy: olyan természetes vagy jogi személy, illetve jogi személyiséggel nem rendelkező szervezet, aki vagy amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére irányuló műveleteket végeznek;
 - EGT-állam: az Európai Unió tagállama és az Európai Gazdasági Térségről szóló megállapodásban részes más állam, továbbá az az állam, amelynek állampolgára az Európai Unió és tagállamai, valamint az Európai Gazdasági Térségről szóló megállapodásban nem részes állam között létrejött nemzetközi szerződés alapján az Európai Gazdasági Térségről szóló megállapodásban részes állam állampolgárával azonos jogállást élvez;
- harmadik ország: minden olyan állam, amely nem EGT-állam;
-  adatvédelmi incidens: az adatbiztonság olyan sérelme, amely a továbbított, tárolt vagy más módon kezelt személyes adatok véletlen vagy jogellenes megsemmisülését, elvesztését, módosulását, jogosulatlan továbbítását vagy nyilvánosságra hozatalát, vagy az azokhoz való jogosulatlan hozzáférést eredményezi;  
-  profilalkotás: személyes adat bármely olyan – automatizált módon történő – kezelése, amely az érintett személyes jellemzőinek, különösen a munkahelyi teljesítményéhez, gazdasági helyzetéhez, egészségi állapotához, személyes preferenciáihoz vagy érdeklődéséhez, megbízhatóságához, viselkedéséhez, tartózkodási helyéhez vagy mozgásához kapcsolódó jellemzőinek értékelésére, elemzésére vagy előrejelzésére irányul;
-  címzett: az a természetes vagy jogi személy, illetve jogi személyiséggel nem rendelkező szervezet, aki vagy amely részére személyes adatot az adatkezelő, illetve az adatfeldolgozó hozzáférhetővé tesz;
- álnevesítés: személyes adat olyan módon történő kezelése, amely – a személyes adattól elkülönítve tárolt – további információ felhasználása nélkül megállapíthatatlanná teszi, hogy a személyes adat mely érintettre vonatkozik, valamint műszaki és szervezési intézkedések megtételével biztosítja, hogy azt azonosított vagy azonosítható természetes személyhez ne lehessen kapcsolni;
- Szabályzat: a Társaság jelen adatkezelési Szabályzata. 

3. Az Adatkezelő személye és tevékenysége

[bookmark: _Hlk216776690]Név: S+V Engineering Kereskedelmi és Szolgáltató Korlátolt Felelősségű Társaság 
Székhely: 2142 Nagytarcsa, 085/138/A/6.
Cégjegyzékszám: 13-09-190022
Telefon: +36 202030015
E-mail: labor@sv.co.hu

Az Adatkezelő Magyarországon bejegyzett gazdasági társaság.

Az Adatkezelő tevékenysége körében, mérőeszközök akkreditált kalibrálását, minősítését végzi. Labortevékenysége kiterjed hosszúság, szögmérés, erőmérés, nyomatékmérés, mérlegek kalibrálására, hőmérők, nyomásmérők, villamos mérők kalibrálására, műszaki elemzésére.  

Az Adatkezelő üzemeltet honlapot, amely a Társaság tevékenységének részletes ismertetésére szolgál, termékeinek internetes felületen történő ismertetése az érdeklődőkkel továbbá tartalmazza a Társaság elérhetőségeit, ezáltal megkönnyítve az érdeklődők, megrendelők részére a kapcsolatfelvételt a Társasággal, amit azonban a honlapon keresztül nem lehet megtenni, adatkérés a honlapot látogatóktól nem történik. 

Adatvédelmi tisztviselő: A Rendelet alapján a Társaság nem köteles adatvédelmi tisztviselő kijelölésére


4. Az adatkezelés alapvető elvei

4.1 Jogszerűség, tisztességesség
Az adatok kezelését jogszerűen és tisztességesen valamint az Érintett számára átlátható módon kell végezni. A Társaság csak jogszabályban meghatározott vagy az Érintettek vagy az azok munkáltatói/megbízói/megrendelői által megadott adatokat kezeli, az alábbiakban meghatározott célokból. A kezelt Személyes adatok köre arányban áll az adatkezelés céljával, azon nem terjeszkedhet túl.
4.2 Pontosság
Az adatoknak az adatkezelés céljából szükségesnek és relevánsnak kell, hogy legyenek, továbbá pontosnak és szükség esetén naprakésznek kell lenniük.
4.3 Célhoz kötöttség
Minden olyan esetben, ha a személyes adatokat a Társaság az eredeti adatfelvétel céljától eltérő célra kívánja felhasználni, erről az Érintettet tájékoztatja és ehhez előzetes, kifejezett hozzájárulását megszerzi, illetőleg lehetőséget biztosít számára, hogy a felhasználást megtiltsa.
4.4 Megfelelőség
A Társaság a részére megadott személyes adatokat nem ellenőrzi. A megadott személyes adatok megfelelőségéért kizárólag az azt megadó személy felel.
4.5 Korlátozott tárolhatóság
A tárolásnak olyan formában kell történnie, amely az Érintettek azonosítását csak a személyes adatok kezelése céljainak eléréséhez szükséges ideig teszi lehetővé.
4.6 A 16. életévét be nem töltött személy adatainak védelme
A 16. életévét be nem töltött személy Érintett személyes adatai csak a felette szülő felügyeletet gyakorló nagykorú személy hozzájárulása esetén kezelhetők. A Társaságnak nem áll módjában a hozzájáruló személy jogosultságát, illetve nyilatkozatának tartalmát ellenőrizni, így az Érintett illetve a felette szülői felügyeletet gyakorló személy szavatol azért, hogy a hozzájárulás megfelel a jogszabályoknak. Hozzájáruló nyilatkozat hiányában a Társaság 16. életévét be nem töltött Érintettre vonatkozó személyes adatot nem gyűjt, kezel.
4.7. Integritás és bizalmas jelleg
A személyes adatok kezelését oly módon kell végezni, hogy megfelelő technikai vagy szervezési ismeretek alkalmazásával biztosítva legyen a személyes adatok megfelelő biztonsága, az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet is ideértve.
4.8 Elszámoltathatóság
Az adatkezelő felelős a személyes adatok kezelésére vonatkozó alapelveknek való megfelelésért, továbbá képesnek kell lennie e megfelelés igazolására.

5. Az adatkezelés célja

Az adatok kezelését jogszerűen és tisztességesen valamint az Érintett számára átlátható módon kell végezni. A Társaság törekszik arra, hogy csak olyan személyes adat kezelésére kerüljön sor, amely az adatkezelés céljának megvalósulásához elengedhetetlen, a cél elérésére alkalmas. A személyes adat csak a cél megvalósulásához szükséges mértékben és ideig kezelhető. Az adatkezelés célja elsősorban a vásárlók termékkel történő kiszolgálása, a termék árának számlázása és a termék kiszállítása, a Társaság alaptevékenységét tekintve, továbbá munkavállalói adatkezelés a foglalkoztatás érdekében.


6. A Társaság által végzett adatkezelési tevékenységek különösen:

[bookmark: _Hlk216776833]6.1.1
Adatkezelési tevékenység: munkaszerződés
Kezelt adatok köre: név, leánykori név, anyja neve, születési hely idő, lakcím, TAJ szám, adóazonosító jel (Art. 1. számú melléklet, Tbt. 42.§ (1))
Adatkezelés célja: Érintett foglalkoztatása
Adatkezelés jogalapja: szerződés megkötése
Adatkezelés időtartama: a Munkatárs kilépésének naptári éve végétől számított 5 évig tartja nyilván azzal, hogy a munkaügyi-, bér- és társadalombiztosítási nyilvántartásokat leselejtezni tilos. 
6.1.2 
Adatkezelési tevékenység: megbízási szerződés megbízóként
Kezelt adatok köre: név, leánykori név, anyja neve, születési hely idő, lakcím, TAJ szám, adóazonosító jel (Art. 1. számú melléklet, Tbt. 42.§ (1))
Adatkezelés célja: Érintett foglalkoztatása
Adatkezelés jogalapja: szerződés megkötése
Adatkezelés időtartama: a megbízási szerződés megszűnésétől számított 5 évig tartja nyilván. 
6.1.3 
Adatkezelési tevékenység: megbízási szerződés megbízottként
Kezelt adatok köre: név, leánykori név, anyja neve, születési hely idő, lakcím, adóazonosító jel 
Adatkezelés célja: Érintett megbízó részére szolgáltatás nyújtása
Adatkezelés jogalapja: szerződés megkötése
Adatkezelés időtartama: a megbízási szerződés megszűnésétől számított 5 évig tartja nyilván. 
6.1.4.
Adatkezelési tevékenység: álláspályázatra jelentkezés
Kezelt adatok köre: név, lakcím, tartózkodási hely, születési hely, idő, telefonszám, e-mail, elküldött fénykép, kísérőlevél, önéletrajz valamint abban megadott egyéb személyes adat
Az adatkezelés célja: munkakör betöltése
Adatkezelés jogalapja: önkéntes hozzájárulás
Adatkezelés időtartama: cél megvalósulásáig, a ki nem választott jelentkezők adatai azonnal törlésre kerülnek.




6.1.5.
Adatkezelési tevékenység: panaszkezelés
Kezelt adatok köre: név, telefonszám, cím, panasz tárgya,
Adatkezelés célja: panasz kivizsgálása
Adatkezelés jogalapja: jogi kötelezettség teljesítése
Adatkezelés időtartama: a panaszról felvett jegyzőkönyvet és a válasz másolati példányát a felvételüktől számított 5 évig kezeli az Fvtv. 17/A. § (7) bekezdés alapján 
Adatok forrása: Érintett

6.1.6
Adatkezelési tevékenység: kamerás megfigyelés
Kezelt adatok köre: képmás
Adatkezelés célja: vagyonvédelem
Adatkezelés jogalapja: jogos érdek
Adatkezelés időtartama: felhasználás hiányában legfeljebb a rögzítéstől számított 15 munkanap elteltével meg kell semmisíteni, illetve törölni kell.




6.2 Figyelemmel a Társaság tevékenységének jellegére, az adatkezelés jogalapja elsősorban az Érintett önkéntes, megfelelő tájékoztatáson alapuló kifejezett hozzájárulása (Info tv. 5.§.), a Társaság és az Érintett vagy annak munkáltatója/megbízója/megrendelője közti bármely szerződéses kötelem előkészítése során vagy annak létrejöttét követően. A kamerával megfigyelt területek esetében a Rendelet 5.1.d.) pontja. Az Érintett önként akár munkáltatója/megbízója/megrendelője részére végzett feladat ellátása során lép kapcsolatba a Társasággal vagy önként regisztrál vagy önként veszi igénybe a Társaság szolgáltatását. Az Érintett önként akár munkáltatója/megbízója/megrendelője részére végzett feladat ellátása során lép kapcsolatba a Társasággal. A Társaság az Érintettek hozzájárulásának a hiányában csak akkor kezel adatot, ha erre jogszabály egyértelműen felhatalmazza.

6.3 Ha az adatkezelés hozzájáruláson alapul, az adatkezelőnek képesnek kell lennie annak igazolására, hogy az Érintett személyes adatainak kezeléséhez hozzájárult.
6.4 Az Érintett jogosult arra, hogy hozzájárulását bármikor visszavonja mindazon adatkezelés tekintetében, amelynek jogalapja a Rendelet fenti 5.1.a.) pontja. A hozzájárulás visszavonása nem érinti a hozzájáruláson alapuló és a visszavonás előtti valamint a Rendelet 5.1.b.) és/vagy 5.1 c.) és/vagy 5.1.d.) pontja szerinti adatkezelés jogszerűségét.
6.5 A Szabályzatban meghatározott Adatfeldolgozók részére történő adattovábbítás az Érintett külön hozzájárulása nélkül végezhető. Személyes adatok harmadik személynek vagy hatóság számára történő kiadás – hacsak jogszabály ettől eltérően nem rendelkezik – kizárólag jogerős hatósági határozat alapján vagy az Érintett előzetes, kifejezett hozzájárulása esetén lehetséges.
6.6 Az Adatkezelő a Felhasználó által a Honlapra történő belépéskor a Felhasználó IP címét a szolgáltatás nyújtásához kapcsolódóan az Adatkezelő jogos érdekére tekintettel és a szolgáltatás jogszerű biztosítása okán (pl. jogellenes felhasználás ill. jogellenes tartalmak kiszűrése érdekében), a Felhasználó külön hozzájárulása nélkül is rögzíti. 


7. Az adatkezelési folyamat leírása

Az adatok forrása az Érintett, aki az adatokat a jogügylet előkészítése vagy teljesítése során adja meg. 

Az Érintett az adatokat önállóan adja meg, a Társaság erre vonatkozóan semmilyen kötelező iránymutatást nem ad, tartalmi elvárásokat nem támaszt. Az Érintett az általa megadott adatok kezeléséhez kifejezetten hozzájárul. Az Érintett által megadott adatok helyességét az Adatkezelő ellenőrzi, igazolványokat másol.
Az Adatkezelő a munkavállalói adatokat a munkaszerződés alapján kezeli, tartja nyilván.

8. Cookie-k (Sütik)

A Társaság rendszere automatikusan rögzítheti az Érintett számítógépének IP-címét, a látogatás kezdő időpontját, illetve egyes esetekben – a számítógép beállításától függően – a böngésző és az operációs rendszer típusát. Az így rögzített adatok egyéb személyes adatokkal nem kapcsolhatók össze. Az adatok kezelése kizárólag statisztikai célokat szolgál. A cookie-k lehetővé teszik a Honlap számára, hogy felismerje, azonosítsa és nyilvántartsa a korábbi látogatókat. A cookie-k a Társaságot, mint a Honlap üzemeltetőjét segítik a Honlap optimalizálásában, abban, hogy a Honlap szolgáltatásait az Érintettek szokásának megfelelően alakítsa ki. A cookie-k alkalmasak továbbá arra, hogy a
· megjegyezzék a beállításokat, így nem kell azokat az Érintettnek újra rögzítenie, ha egy új oldalra lép,
· emlékeznek a korábban bevitt adatokra, ezért azokat nem kell újra begépelni,
· elemzik a Honlap használatát annak érdekében, hogy az így nyert információk felhasználásával végrehajtott fejlesztések eredményeként az a lehető legnagyobb mértékben az Érintett elvárásai szerint működjön, az Érintett könnyen megtalálja a keresett információt és

Amennyiben a Honlapon a Társaság külső webes szolgáltatások segítségével jelenít meg különféle tartalmakat, az néhány olyan cookie tárolását eredményezheti, melyeket nem a Társaság felügyel, így nincs befolyása arra, hogy ezek a weboldalak, illetve külső domainek milyen adatokat gyűjtenek. Ezen cookie-król az adott szolgáltatásra vonatkozó szabályzatok adnak tájékoztatást.
Az adatkezelés emberi beavatkozás nélkül történik.
Az Érintetteknek lehetőségük van a cookie-kat törölni a böngészőjükben (általában a beállítások adatvédelmi szekciójában). A cookie-k alkalmazásának tiltásával az Érintett tudomásul veszi, hogy cookie nélkül a Honlap működése nem teljes értékű.  A Társaság honlapján az alábbi cookie-k vannak:


9. Adattovábbítás

A Társaság személyes adatot csak akkor továbbít harmadik személy részére, ha ahhoz az Érintett egyértelműen – a továbbított feladatkör és az adattovábbítás címzettje ismeretében- hozzájárult vagy az adattovábbításra jogszabály felhatalmazást ad.
A Társaság jogosult és köteles minden olyan rendelkezésére álló és általa szabályszerűen tárolt személyes adatot az illetékes hatóságoknak továbbítani, amely a személyes adat továbbítására őt jogszabály vagy jogerős hatósági kötelezés kötelezi. Ilyen adattovábbítás valamint az ebből származó következmények miatt a Társaság nem tehető felelőssé.

[bookmark: _Hlk216772902]Adattovábbítás - a könyvelési szolgáltatást végző Leominor 22 Kft. (1224 Budapest, Garam u. 11.) és az adattárolást biztosító Silihost Kft. szerverszolgáltató (2800 Tatabánya, Boróka u. 7.) irányába történik, mindkettő adatfeldolgozó tevékenységét megbízási szerződésben rögzítették. A könyvelő irányába továbbított adatok nyilvántartása maga a könyvelés, a tárhelyszolgáltató irányába továbbított adatok köre pedig, minden elektronikusan felvett adat, mivel a tárolás a szerveren történik. 




10. Adatfeldolgozás

A Társaság a tevékenysége ellátásához jogosult adatfeldolgozót igénybe venni. Az adatfeldolgozók önálló döntést nem hoznak, kizárólag a Társasággal kötött szerződés és a kapott utasítások szerint jogosultak eljárni. A Társaság ellenőrzi az adatfeldolgozók munkáját. Az adatfeldolgozók további adatfeldolgozót igénybe vételére csak a Társaság hozzájárulásával jogosultak. A Társaság kizárólag olyan adatfeldolgozókat vehet igénybe, akik vagy amelyek megfelelő garanciákat nyújtanak az adatkezelés megfelelését és az Érintettek jogainak védelmét biztosító, megfelelő technikai és szervezési intézkedések végrehajtására.
Az adatfeldolgozó a Társaság előzetesen írásban tett eseti vagy általános felhatalmazása nélkül további adatfeldolgozót nem vehet igénybe. Az általános írásbeli felhatalmazás esetén az adatfeldolgozó tájékoztatja a Társaságot minden olyan tervezett változásról, amely további adatfeldolgozók igénybevételét vagy azok cseréjét érinti, ezzel biztosítva lehetőséget a Társaságnak arra, hogy ezekkel a változtatásokkal szemben kifogást emeljen.
A Társaság az igénybe vett adatfeldolgozókat a Szabályzatban megjelöli.
A Társaság által igénybe vett adatfeldolgozók: 

[bookmark: _Hlk216777021]Leominor 22 Kft. (1224 Budapest, Garam u. 11.) 			könyvelő
Silihost Kft. (2800 Tatabánya, Boróka u. 7.) 				adattároló szerverkezelő

11. Külső szolgáltatók

A Társaság Külső szolgáltatókat vesz igénybe, amely Külső szolgáltatókkal együttműködik. A Külső szolgáltatók rendszereiben kezelt személyes adatok tekintetében a Külső szolgáltatók saját adatvédelmi szabályzatában foglaltak irányadók. A Társaság minden tőle telhetőt megtesz annak érdekében, hogy a Külső szolgáltató a részére továbbított személyes adatokat a jogszabályoknak megfelelően kezelje és azokat kizárólag az Érintett által meghatározott vagy a Szabályzatban alább rögzített célra használja fel.
A Társaság a Külső szolgáltatók számára végzett adattovábbításról a Szabályzat keretében tájékoztatja az Érintetteket.

Külső szolgáltatók:

-Google LLC (1600 Amphitheatre Parkway, Mountain Wiew, CA 94043, Amerikai Egyesült Államok)
-Microsoft Corporation (One Microsoft Way, Redmond, WA 98052-7329, USA)

12. Az adatbiztonsággal kapcsolatos feladatok

A Társaság gondoskodik az adatok biztonságáról, megteszi azokat a technikai és szervezési intézkedéseket és kialakítja azokat az eljárási szabályokat, amelyek az irányadó jogszabályok, adat- és titokvédelmi szabályok érvényre juttatásához szükségesek. A Társaság az adatokat megfelelő intézkedésekkel védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen.
A Társaság és az adatfeldolgozó a tudomány és technológia állása és a megvalósítás költségei továbbá az adatkezelés jellege, hatóköre, körülményei és céljai valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja.



A Társaság a fentiek keretében:
· gondoskodik a jogosulatlan hozzáférés elleni védelmet biztosító intézkedésekről ezen belül a szoftver és hardver eszközök védelméről, illetve a fizikai védelemről (hozzáférés védelem, hálózati védelem)
· megteszi az adatállományok helyreállításának lehetőségét biztosító intézkedéseket a rendszeres biztonsági mentéssel,
· intézkedik a vírusvédelemről
· papíralapon történő adattárolása esetén, zárt helyen, szekrényben tartás, jogosulti hozzáférés korlátozása, beazonosíthatósága


Az Adatkezelő az informatikai védelemmel kapcsolatos feladatai körében gondoskodik különösen:
 a. A jogosulatlan hozzáférés elleni védelmet biztosító intézkedésekről, ezen belül a szoftver és hardver eszközök védelméről, illetve a fizikai védelemről (hozzáférés védelem, hálózati védelem); 
b. Az adatállományok helyreállításának lehetőségét biztosító intézkedésekről, ezen belül a rendszeres biztonsági mentésről és a másolatok elkülönített, biztonságos kezeléséről (tükrözés, biztonsági mentés); 
c. Az adatállományok vírusok elleni védelméről (vírusvédelem); 
d. Az adatállományok, illetve az azokat hordozó eszközök fizikai védelméről, ezen belül a tűzkár, vízkár, villámcsapás, egyéb elemi kár elleni védelemről, illetve az ilyen események következtében bekövetkező károsodások helyreállíthatóságáról (archiválás, tűzvédelem). 
e. a kezelt adat az arra feljogosítottak számára hozzáférhető legyen (rendelkezésre állás)
f. a kezelt adat hitelessége és hitelesítése biztosított legyen (adatkezelés hitelessége)
g. az adat változatlansága igazolható legyen (adatintegritás)
h. a jogosulatlan hozzáférés ellen az adat védett legyen (adat bizalmassága)
Az Adatkezelő az adatok kezelése - így különösen azok tárolása, helyesbítése, törlése - az érintett tájékoztatás kérése, illetve tiltakozása során az elvárt védelmi szintet nyújtja. 
Az Adatkezelő az adatkezelés során megőrzi
· a titkosságot: megvédi az információt, hogy csak az férhessen hozzá, aki erre jogosult
· a sértetlenséget: megvédi az információnak és a feldolgozás módszerének a pontosságát és teljességét,
a rendelkezésre állást: gondoskodik arról, hogy amikor a jogosult használónak szüksége van rá, valóban hozzá tudjon férni a kívánt információhoz és rendelkezésre álljanak az ezzel kapcsolatos adatok.

Az adatok tárolása a tárhelyszolgáltató virtuális és webszerverén történik, amiről több helyen is tárol biztonsági másolatokat.

Ezen túlmenően a levelezés Secure HTTP protokollon keresztül működik, a Gmail és a Microsoft felhős levelezés esetében a böngészőn keresztül használják azt adatkezelő felhasználói. 
A levelező rendszer mentése és tárolása vonatkozásában a Google és a Microsoft rendelkezik jogosultsággal. A windows szerver adatai helyileg kerülnek mentésre egy külső backup eszközre.
A papír alapú adatkezelést akként végzi adatkezelő, hogy a papír alapon tárolt dokumentumok zárható szekrényben kerülnek tárolásra, majd archiválás esetén nyomon követhető papír dobozban, zárható raktárban kerülnek elhelyezésre. 

Adatvédelmi incidens:

Az Adatkezelő nyilvántartja az esetleges adatvédelmi incidenseket, feltüntetve az adatvédelmi incidenshez kapcsolódó tényeket, annak hatásait és az orvoslására tett intézkedéseket.
Az esetleges adatvédelmi incidenst az Adatkezelő késedelem nélkül, a tudomására jutástól számított 72 órán belül bejelenti a Nemzeti Adatvédelmi és Információszabadság Hatóságnak, kivéve, ha az adatvédelmi incidens valószínűsíthetően nem jár kockázattal a természetes személyek jogaira és szabadságaira nézve.


13. Az adatkezelés időtartama

A Társaság a személyes adatot törli,

a.) amennyiben kiderül, hogy az adatok kezelése jogellenesen történik, a Társaság a törlést haladéktalanul végrehajtja,

b.) amennyiben az Érintett kéri (a jogszabályon alapuló adatkezelések kivételével)

c.) Az Érintett önkéntes hozzájárulása alapján kezelt adatok törlését az Érintett kérheti. Ebben az esetben a Társaság az adatokat törli. A törlés csak akkor tagadható meg, ha az adatok kezelésére jogszabály felhatalmazást ad. A törlési kérelem megtagadásáról és az adatkezelést lehetővé tevő jogszabályról a Társaság minden esetben tájékoztatást ad.

d.) amennyiben ismertté válik, hogy az adat hiányos vagy téves – és ez az állapot jogszerűen nem orvosolható – feltéve, hogy a törlést jogszabály nem zárja ki.

e.) ha az adatkezelés célja megszűnt vagy az adatok tárolásának törvényben meghatározott határideje lejárt. A törlés megtagadható (i) ha a személyes adatok kezelésére jogszabály felhatalmazást ad, valamint (ii) jogvédelemhez, jogérvényesítéshez szükséges.

f.) azt a bíróság vagy a Nemzeti Adatvédelmi és Információszabadság Hatóság elrendelte. Amennyiben bíróság vagy a Nemzeti Adatvédelmi és Információszabadság Hatóság elrendeli az adatok törlését, a törlést az Adatkezelő végrehajtja.

Törlés helyett a Társaság – az Érintett tájékoztatása mellett – zárolja a személyes adatot, ha az Érintett ezt kéri vagy ha a rendelkezésére álló információk alapján feltételezhető, hogy a törlés sértené az Érintett jogos érdekeit. Az így zárolt személyes adat kizárólag addig kezelhető, ameddig fennáll az az adatkezelési cél, amely a személyes adat törlését kizárta. A Társaság megjelöli az általa kezelt személyes adatot, ha az Érintett vitatja annak helyességét vagy pontosságát, de a vitatott személyes adat helytelensége vagy pontatlansága nem állapítható meg egyértelműen. A jogszabály által elrendelt adatkezelések esetében az adatok törlésére a jogszabály rendelkezése irányadó. A törlés esetén a Társaság az adatokat személyazonosításra alkalmatlanná teszi. Amennyiben jogszabály azt előírja, a Társaság a személyes adatot tartalmazó adathordozót megsemmisíti. A törlési kérelem megtagadásáról a Társaság minden esetben tájékoztatja az Érintettet, megjelölve a törlés megtagadásának indokát. Személyes adat törlésére irányuló igény teljesítését követően a korábbi (törölt) adatok már nem állíthatóak helyre. A Társaság által küldött hírlevelek az azokban található leiratkozás linken keresztül mondhatók le. Leiratkozás esetén a Társaság a hírlevél adatbázisában az Érintett személyes adatait törli.

14. Az Érintettek adatkezeléssel kapcsolatos jogai
a) az adatkezeléssel összefüggő tényekről az adatkezelés megkezdését megelőzően tájékoztatást kapjon (a továbbiakban: előzetes tájékozódáshoz való jog),
b) kérelmére személyes adatait és az azok kezelésével összefüggő információkat az adatkezelő a rendelkezésére bocsássa (a továbbiakban: hozzáféréshez való jog),
c) kérelmére, valamint az e fejezetben meghatározott további esetekben személyes adatait az adatkezelő helyesbítse, illetve kiegészítse (a továbbiakban: helyesbítéshez való jog),
d) kérelmére, valamint az e fejezetben meghatározott további esetekben személyes adatai kezelését az adatkezelő korlátozza (a továbbiakban: az adatkezelés korlátozásához való jog),
e) kérelmére, valamint az e fejezetben meghatározott további esetekben személyes adatait az adatkezelő törölje (a továbbiakban: törléshez való jog). 
14.5. Az Érintett az előzetes tájékoztatás, a hozzáférés, a helyesbítés, az adatkezelés korlátozása és a törlés iránti kérelmét előterjesztheti írásban, a Társaság székhelyére, telephelyére címzett levélben, vagy a Társaságnak a labor@sv.co.hu címre küldött e-mailben.
14.6. Az Érintett kérheti, hogy Személyes adatainak kezelését a Társaság korlátozza, ha az Érintett vitatja a kezelt Személyes adatok pontosságát. Ebben az esetben a korlátozás arra az időtartamra vonatkozik, amely lehetővé teszi, hogy a Társaság ellenőrizze a Személyes adatok pontosságát. A Társaság megjelöli az általa kezelt személyes adatot, ha az Érintett vitatja annak helyességét vagy pontosságát, de a vitatott Személyes adat helytelensége vagy pontatlansága nem állapítható meg egyértelműen.
Az Érintett kérheti, hogy Személyes adatainak kezelését a Társaság korlátozza akkor is, ha az Adatkezelés jogellenes, de az Érintett ellenzi a kezelt Személyes adatok törlését, és ehelyett kéri azok felhasználásának korlátozását.
Az Érintett akkor is kérheti Személyes adatai kezelésének a Társaság általi korlátozását, ha az Adatkezelés célja megvalósult, de az Érintett igényli azok Társaság általi kezelését jogi igények előterjesztéséhez, érvényesítéséhez vagy védelméhez.
14.7. Az Érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta.
14.8. Amennyiben a Társaság az Érintett helyesbítés, zárolás vagy törlés iránti kérelmét nem teljesíti, a kérelem kézhezvételét követő 30 napon belül írásban közli a helyesbítés, zárolás vagy törlés iránti kérelem elutasításának indokait. A helyesbítés, törlés vagy zárolás iránti kérelem elutasítása esetén az adatkezelő tájékoztatja az Érintettet a bírósági jogorvoslat, továbbá a Nemzeti Adatvédelmi és Információszabadság Hatósághoz fordulás lehetőségéről.
14.9. Az Érintett a fenti, jogainak gyakorlásával kapcsolatos nyilatkozatokat megteheti az adatkezelő 2. pontban írt elérhetőségein.
[bookmark: _Hlk216774654]14.10. Az Érintett panaszával fordulhat közvetlenül a Nemzeti Adatvédelmi és Információszabadság Hatósághoz (cím: 1055 Budapest, Falk Miksa u. 9-11., telefon: +36-1-391-1400; e-mail: ugyfelszolgalat@naih.hu; honlap:www.naih.hu) is. Az Érintett jogosult jogainak megsértése esetén az Infotv. 22. § (1) bekezdése alapján bírósághoz fordulni. A per elbírálása a törvényszék hatáskörébe tartozik. A per – az Érintett választása szerint – az Érintett lakóhelye vagy tartózkodási helye szerinti törvényszék előtt is megindítható. Az Adatkezelő kérésre az Érintettet részletesen tájékoztatja a jogorvoslat lehetőségéről és eszközeiről.
A Társaság fenntartja a jogot, hogy a jelen szabályzat tartalmát bármikor, egyoldalúan módosítsa.


Budapest, 2025. december 15.

									Vass Zoltán
									ügyvezető igazgató

